en da en da da ro da da da sv da da en sv da en en en nb da da da da da da nl en nb fr da da en
Osmundsen, Mari (pseud. for Anne Kristine Halling) - Nordic Women's Literature
Mari (pseud. for Anne Kristine Halling) Osmundsen
Født og bosat på Østlandet i Norge. Fra debuten i 1978 med romanen Vi klarer det! er Mari Osmundsen blevet regnet for en samfundsengageret og kvindebevidst forfatter, men hun har efterhånden bevæget sig i en mere fantastisk retning med lån fra myter og eventyr.
Sit gennembrud fik hun med Gode gjerninger (R), 1984, hvis ironiske titel er en Bjørnson-allusion. Romanen, der er oversat til dansk (Gode gerninger, 1989), tysk og russisk, efterfulgtes af bl.a. fabelsamlingen Drageegget, 1986, der inddrager østens mystik, og romanerne Gutten der slo tida ihjel, 1990, og Absolvo te, 1992, om henholdsvis fremmedangst og retten til at begå kriminelle handlinger i det godes tjeneste. Mari Osmundsen udgav i 1995 Sju sannferdige fortellinger.
I 1988 vandt hun forlaget Cappelens romankonkurrence med romanen Arv. Samme år fik hun Språklig Samlings litteraturpris.
Opdateret af redaktionen 2011:
Siden ovenstående biografi blev publiceret i Nordisk Kvindelitteraturhistorie har Mari Osmundsen udgivet romanen Jentungen, 1999, og en børnebog.
Litteratur om/af forfatteren i bibsys.no
KVINDELITTERATURHISTORIE PÅ NETTET, 2012.
REDAKTION: KVINFO, KØBENHAVN & KVINNSAM, GÖTEBORG.